Fotografie rară a lui Avram Iancu, scoasă la licitație la prețul de pornire de 800 de euro. Este una dintre ultimele imagini cu acesta și a fost realizată în jurul vârstei de 40-41 de ani.
"În Anul Avram Iancu, la împlinirea a 200 de ani de la nașterea eroului transilvănean, vă prezentăm una dintre ultimele imagini cunoscute ale liderului Revoluției române de la 1848-1849, de o rară sugestivitate.
Fotografia reprezintă una dintre ultimele imagini cunoscute ale liderului Revoluției române din Transilvania la 1848-1849.
Avram Iancu s-a născut în 1824 și a decedat în 1872, petrecându-și ultimul deceniu de viață uitat de contemporani și dezamăgit.
Piesa a fost realizată aproximativ în jurul vârstei de 40-41 de ani a conducătorului românilor Transilvăneni și ni-l arată pe acesta sărăcăcios îmbrăcat, neîngrijit dar adoptând o atitudine de poză, cu mâna prinsă în haină, și cu privirea îndreptată direct, fără ezitare, către aparatul de fotografiat" precizează reprezentanții Artmark.
Fotografie rară a lui Avram Iancu: imaginea ilustrându-l pe Avram Iancu a fost realizată în jurul anului 1865 și a fost montată într-o ramă neo-românească, piesă rară, de colecție.
Anul 2024 marchează 200 de ani de la naștere lui Avram Iancu, eroul național care a jucat un rol important în Revoluția de la 1848 din Transilvania.
Anul 2024 a fost instituit ca "Anul Avram Iancu", printr-o lege care a fost promulgată de preşedintele Klaus Iohannis la 14 iulie 2023.
Cum a murit Avram Iancu
În dimineața zilei de 10 septembrie 1872, Avram Iancu a fost găsit mort, pe prispa casei brutarului Ioan Stupină din Baia de Criș.
Starea deplorabilă în care era poate fi pusă și pe ceea ce i s-a întâmplat în închisoarea de la Alba Iulia.
Citește și acest DOCUMENTAR: Povestea lui Avram Iancu, eroul tragic al Apusenilor. De la revoluționar de frunte, la rătăcitor prin munte
Acolo, Avram Iancu a fost torturat de oamenii împăratului până la pierderea cunoștintei, apoi eliberat spre a rătăci la întamplare prin părțile Vaii Arieșului, sleit de puteri și de minte.
- "Eu nu mai sunt Iancu, eu sunt umbra lui. Iancu e mort", rostea el cu amărăciune în momentele de luciditate.
A rătăcit mult timp. În 9 septembrie 1872, la Baia de Criș, covrigarul Ioan Stupina îl adăpostește în casa sa, oferindu-i haine curate, mâncare și un pat pentru noapte.
Seara, câțiva oameni din sat l-au ascultat cântând la fluier pe prispa covrigarului, loc în care a murit în dimineața zilei următoare, răpus de inimă rea.
Urmăriți Alba24.ro și pe Google News
Dacă ți-a plăcut articolul: